
ข้อบังคับ “ ธนาคารขยะชุมชนตำบลเชียงเพ็ง “  
อำเภอป่าติ้ว  จังหวัดยโสธร  พ.ศ.๒๕๕๙

หมวดที่ ๑
บททั่วไป
		ตามที่แผนการจัดการคุณภาพสิ่งแวดล้อม  พ.ศ.๒๕๕๕ – ๒๕๕๙  (ฉบับปัจจุบัน)  มีแนวทางการบริหารจัดการทรัพยากรธรรมชาติและสิ่งแวดล้อม  โดยตั้งอยู่บนพื้นฐานของหลักปรัชญาเศรษฐกิจพอเพียง  ที่เป็นความสมดุล  ความพอประมาณ  ความมีเหตุผลและการสร้างฐานเศรษฐกิจที่มั่นคงและยั่งยืนบนรากฐานการพัฒนาของความสมดุล  ใน ๓ มิติ  คือ  เศรษฐกิจ  สังคม  ทรัพยากรธรรมชาติและสิ่งแวดล้อม  โดยใช้แนวทางการจัดการแบบบูรณาการที่สอดคล้องตามระบบนิเวศน์ของแต่ละพื้นที่  รวมทั้งผสมผสานการใช้ภูมิปัญญาท้องถิ่นร่วมกับการใช้เทคโนโลยีที่เหมาะสมเพื่อนำไปสู่การพัฒนาที่ยั่งยืน  ในการนี้  องค์การบริหารส่วนตำบลเชียงเพ็ง  อำเภอป่าติ้ว  จังหวัดยโสธร  จึงได้นำโครงการบริหารจัดการขยะมูลฝอยในชุมชนป้องกันการเกิดและลดปริมาณขยะชุมชน เข้ามาดำเนินงานภายในเขตองค์การบริหารส่วนตำบลเชียงเพ็ง  เพื่อให้ชุมชนและครัวเรือนเข้ามามีส่วนร่วม  โดยมีเป้าหมายเพื่อให้ประชาชนมีการคัดแยกขยะให้มากที่สุด  จนทำให้ปริมาณขยะเหลือน้อยที่สุดก่อนนำไปกำจัด  ณ  บ่อฝังกลบขยะ  ดังนั้น  เพื่อให้การจัดการขยะมูลฝอยโดยหมู่บ้าน/ชุมชน  เป็นไปด้วยความเรียบร้อยและประชาชนให้ความร่วมมือเป็นอย่างดี  องค์การบริหารส่วนตำบลเชียงเพ็ง จึงให้มีการจัดตั้งธนาคารขยะชุมชนขึ้น โดยมีระเบียบข้อบังคับเพื่อถือปฏิบัติ ดังนี้
		ข้อ ๑  ข้อบังคับนี้  เรียกว่า “ข้อบังคับธนาคารขยะชุมชนตำบลเชียงเพ็ง”
                     โดยมีอักษรย่อว่า “ ธ.ขย.ชพ. “
		ข้อ ๒ เครื่องหมายของ ธนาคารขยะชุมชนตำบลเชียงเพ็ง มีลักษณะเป็นรูปวงกลม
มีเส้นผ่าศูนย์กลาง ๔ เซนติเมตร ภายในเป็นรูปเพชรเจ็ดแฉก ภายใน.............................................................
วงกลมรอบรูปสัญลักษณ์เขียนคำว่า ธนาคารขยะชุมชนตำบลเชียงเพ็ง อำเภอป่าติ้ว จังหวัดยโสธร ดังรูป

/ ข้อ ๓  ก่อตั้งเมื่อวันที่     
					-๒-
		ข้อ ๓  ก่อตั้งเมื่อวันที่     พฤศจิกายน  พ.ศ.๒๕๕๙
		ข้อ ๔  สำนักงาน “ธนาคารขยะชุมชนตำบลเชียงเพ็ง”  ตั้งอยู่ที่ทำการองค์การบริหารส่วนตำบลเชียงเพ็ง  อำเภอป่าติ้ว  จังหวัดยโสธร  จัดแบ่งสถานที่รับผิดชอบดำเนินงานตามเขตพื้นที่หมู่บ้าน 
		ศูนย์ประสานงานธนาคารขยะชุมชนบ้านเชียงเพ็ง    หมู่ที่ ๑  ที่ตั้ง ศาลากลางบ้าน   
		ศูนย์ประสานงานธนาคารขยะชุมชนบ้านเซ           หมู่ที่ ๒  ที่ตั้ง ศาลากลางบ้าน
		ศูนย์ประสานงานธนาคารขยะชุมชนบ้านโนนม่วง     หมู่ที่ ๓  ที่ตั้ง ศาลากลางบ้าน  
		ศูนย์ประสานงานธนาคารขยะชุมชนบ้านเซซ่ง        หมู่ที่ ๔  ที่ตั้ง ศาลากลางบ้าน 
		ศูนย์ประสานงานธนาคารขยะชุมชนบ้านโนนตูม      หมู่ที่ ๕  ที่ตั้ง ศาลากลางบ้าน
		ศูนย์ประสานงานธนาคารขยะชุมชนบ้านท่าลาด      หมู่ที่ ๖  ที่ตั้ง ศาลากลางบ้าน
		ศูนย์ประสานงานธนาคารขยะชุมชนบ้านเชียงเพ็ง    หมู่ที่ ๗  ที่ตั้ง ศาลากลางบ้าน 					
ข้อ  ๕  ในข้อบังคับนี้
“ ธนาคาร “ หมายถึง ธนาคารขยะชุมชนตำบลเชียงเพ็ง
“ สำนักงานธนาคาร “ หมายถึง  ธนาคารขยะชุมชนตำบลเชียงเพ็ง  ตั้งอยู่ที่ทำการองค์การบริหารส่วนตำบลเชียงเพ็ง  อำเภอป่าติ้ว  จังหวัดยโสธร
“ ศูนย์ประสานงาน “ หมายถึง หน่วยปฏิบัติงานแต่ละหมู่บ้านในตำบลเชียงเพ็ง
“ สมาชิก “ หมายถึง บุคลที่สมัครเข้าเป็นสมาชิกธนาคารชุมชนตำบลเชียงเพ็ง
“ คณะกรรมการ “ หมายถึง คณะกรรมการธนาคารขยะชุมชนตำบลเชียงเพ็ง
“ สวัสดิการ “ หมายถึง สิทธิ์อันพึงจะได้รับของ สมาชิก , คณะกรรมการ
ข้อ  ๖  ข้อบังคับนี้ให้ใช้บังคับตั้งแต่วันที่    พฤศจิกายน  ๒๕๕๙  เป็นต้นไป
ข้อ  ๗  ให้คณะกรรมการบริหารงานธนาคารขยะชุมชนตำบลเชียงเพ็ง  มีอำนาจตีความและวินิจฉัยปัญหาเกี่ยวกับการปฏิบัติตามข้อบังคับนี้

หมวดที่  ๒
วัตถุประสงค์
ข้อ  ๘  วัตถุประสงค์
(1)  เพื่อปลูกจิตสำนึกในการจัดการขยะและการรักษาสิ่งแวดล้อมภายในตำบลเชียงเพ็ง
(2)  เป็นการช่วยลดปริมาณขยะและเสริมสร้างความรู้ในเรื่องการคัดแยกขยะที่ถูกต้อง
เหมาะสม ให้เกิดแก่ชุมชน
(3) [bookmark: _GoBack]เพื่อนำรายได้ส่วนหนึ่งจากธนาคารขยะชุมชนมาตั้งเป็นกองทุนฌาปนกิจศพ  
      และสนับสนุนกิจกรรมต่างๆในตำบลเชียงเพ็ง
(4)  เพื่อเป็นการสร้างรูปแบบการจัดการขยะโดยการมีส่วนร่วมของทุกภาคส่วนในตำบล เชียงเพ็ง แบบบูรณาการ
(5)  เพื่อให้เกิดความสามัคคี มีน้ำใจ ร่วมกันแก้ปัญหา สร้างสัมพันธ์ที่ดีแก่สมาชิกในชุมชนเกิดเป็นองค์กรชุมชนที่เข้มแข็งและยั่งยืน


/หมวดที่ ๓
					     -๓-

หมวดที่  ๓
สมาชิก
ข้อ ๙  สมาชิกธนาคารขยะชุมชนตำบลเชียงเพ็ง  มีคุณสมบัติดังนี้
(1) เป็นบุคคลที่มีชื่อในทะเบียนบ้านอยู่ในเขตรับผิดชอบของตำบลเชียงเพ็ง อำเภอป่าติ้ว
จังหวัดยโสธร หรือเป็นผู้ที่ปฏิบัติงานหน่วยงานราชการในเขตตำบลเชียงเพ็ง ซึ่งในแต่ละหน่วยงานนับเป็นหนึ่งสมาชิก  รวมถึงพระภิกษุ สามเณร  แม่ชี  ในวัด หรือ สถานปฏิบัติธรรมในเขตพื้นที่ตำบลเชียงเพ็ง
		(๒)  ไม่จำกัดเพศ อายุ อาชีพ และสถานภาพ
(๓)  หนึ่งหลังคาเรือน  เป็นหนึ่งสมาชิก 
(๔)  สมาชิกหนึ่งเลขที่หรือหนึ่งหลังคาเรือนมีสิทธิในการออกเสียงลงมติได้หนึ่งเสียง
(๕)  สมาชิกที่เป็นนักเรียนในพื้นที่ใช้สิทธิ์ร่วมกับครอบครัวในกรณีที่ครอบครัวไม่ได้เป็นสมาชิกใช้สิทธิ์ของโรงเรียน 1 โรงเรียน เท่ากับ ๑ สิทธิ์
(๖) เป็นผู้ที่พร้อมจะปฏิบัติตามข้อบังคับของ “ธนาคารขยะชุมชนตำบลเชียงเพ็ง”
(๗) เป็นผู้ที่คณะกรรมการธนาคารขยะชุมชนตำบลเชียงเพ็งเห็นชอบให้เข้าเป็นสมาชิก
ข้อ ๑๐ ข้อบังคับการสมัครสมาชิกธนาคารขยะชุมชนตำบลเชียงเพ็ง
(1)  ยื่นใบสมัครตามแบบฟอร์มที่ ธนาคารขยะชุมชนตำบลเชียงเพ็ง กำหนด
 ณ ที่ตั้งสำนักงานธนาคารฯ 
(2)  ค่าสมัครไม่ใช้เงินสดให้ใช้ขยะหรือวัสดุรีไซเคิลที่มีการคัดแยกแล้วในครัวเรือน
 เป็นค่าสมัคร
(3)  หนึ่งหลังคาเรือนสมัครเป็นสมาชิกได้หนึ่งคน
(4)  เอกสารการสมัครใช้สำเนาบัตรประชาชนและสำเนาทะเบียน  จำนวนอย่างละ ๑ ฉบับ
(5)  กรณีหน่วยงานราชการหรือนิติบุคคลให้ใช้เอกสารรับรองสิทธิ จำนวน ๑ ฉบับ  
ข้อ ๑๑  ให้ครอบครัวที่ประสงค์จะสมัครเป็นสมาชิกยื่นใบสมัครได้ที่สำนักงานปลัดองค์การบริหารส่วนตำบลเชียงเพ็ง  อำเภอป่าติ้ว  จังหวัดยโสธร  และที่ทำการกำนัน ผู้ใหญ่บ้าน  ประธาน อสม. สมาชิกสภาองค์การบริหารส่วนตำบลเชียงเพ็ง  พร้อมแนบสำเนาทะเบียนบ้านเพื่อแจ้งรายชื่อสมาชิกในครอบครัว

หมวดที่  ๔
คณะกรรมการธนาคารขยะชุมชนตำบลเชียงเพ็ง
ข้อ ๑๒  ให้มีคณะกรรมการคณะหนึ่งทำหน้าที่บริหารงานกิจการธนาคารขยะชุมชนเรียกว่าคณะกรรมการบริหารธนาคารขยะชุมชนตำบลเชียงเพ็ง จำนวนอย่างน้อย ๑๙ คน ประกอบด้วย
	๑๒.๑  กำนัน,ผู้ใหญ่บ้านเป็นกรรมการโดยตำแหน่ง  จำนวน  ๗  คน
	๑๒.๒    รองนายกองค์การบริหารส่วนตำบลเชียงเพ็ง เป็นกรรมการโดยตำแหน่ง  จำนวน  ๒  คน
๑๒.๓    ผู้อำนวยการสถานศึกษาในเขตพื้นที่ตำบลเชียงเพ็ง เป็นกรรมการโดยตำแหน่ง  จำนวน  ๔  คน
	๑๒.๔    ผู้อำนวยการโรงพยาบาลส่งเสริมสุขภาพตำบล เป็นกรรมการโดยตำแหน่ง  จำนวน  ๑  คน
									/๑๒.๕ สมาชิกสภาองค์การฯ
-๔-

	๑๒.๕    สมาชิกสภาองค์การบริหารส่วนตำบลเชียงเพ็ง คัดเลือกกันเองหมู่ละ ๑  คน  รวมเป็นกรรมการ  จำนวน ๗ คน
	๑๒.๖    ประธาน อสม.ตำบลเชียงเพ็ง ทุกหมู่บ้าน รวมเป็นกรรมการ  จำนวน  ๗  คน
	๑๒.๗    เจ้าหน้าที่องค์การบริหารส่วนตำบลเชียงเพ็ง เป็นกรรมการ/เลขานุการ  จำนวน  ๓  คน
		.ให้คัดเลือกกันเองระหว่างกรรมการด้วยกัน เพื่อแต่งตั้งคณะกรรมการบริหาร เข้ามาดำรงตำแหน่งต่างๆ ของธนาคารขยะชุมชนตำบลเชียงเพ็ง ตามที่กำหนดไว้ซึ่งตำแหน่งของคณะกรรมการมีหน้าที่โดยสังเขปดังนี้
1. ประธาน	ทำหน้าที่หัวหน้าในการบริหารกิจการธนาคารขยะชุมชนตำบลเชียงเพ็ง เป็นผู้แทนในการติดต่อ
                      และทำหน้าที่เป็นประธานในที่ประชุมคณะกรรมการและการประชุมใหญ่ของธนาคารฯ
2. รองประธาน    ทำหน้าที่เป็นผู้ช่วยประธานในการบริหารกิจการของธนาคารขยะชุมชนตำบลเชียงเพ็งและปฏิบัติหน้าที่
                     ตามที่ประธานมอบหมายและเป็นผู้ทำการแทนประธานในกรณีประธานไม่อยู่หรืออยู่แต่ไม่สามารถปฏิบัติ
                     หน้าที่ได้
3. เลขานุการ     ทำหน้าที่งานธุรการทั้งหมดเป็นหัวหน้าเจ้าหน้าที่ในการปฏิบัติกิจการตามคำสั่งของประธานตลอดจน
                    ทำหน้าที่เป็นเลขานุการในการประชุมต่างๆของธนาคารขยะชุมชนตำบลเชียงเพ็ง
4. เหรัญญิก     มีหน้าที่ทั้งหมดเกี่ยวกับงานการเงินทั้งหมดของธนาคารขยะชุมชนตำบลเชียงเพ็ง เป็นผู้จัดทำบัญชีรายรับ
                   รายจ่าย บัญชีงบดุลของธนาคารตลอดจนเก็บเอกสารหลักฐานต่างๆของธนาคารฯเพื่อตรวจสอบ
5. ปฏิคม         มีหน้าที่ในการต้อนรับแขก/สมาชิก ตลอดจนผู้มาติดต่อธนาคาร เป็นหัวหน้าในการจัดเตรียมสถานที่
                   การประชุมต่างๆ ของธนาคาร
6. นายทะเบียน  มีหน้าที่เกี่ยวกับทะเบียนสมาชิกทั้งหมดของธนาคารฯ
7. ประชาสัมพันธ์ มีหน้าที่เผยแพร่กิจการและชื่อเสียงของธนาคารให้แก่สมาชิกและบุคลทั่วไป ให้เป็นที่รู้จักแพร่หลาย
8. กรรมการ      ให้มีหน้าที่ปฏิบัติงานในการดำเนินงานของธนาคารขยะชุมชนเป็นไปด้วยความเรียบร้อย
	ข้อ ๑๓  คณะกรรมการตามข้อ ๑๒  มีอำนาจหน้าที่ดังนี้
(1) บริหารจัดการธนาคารฯ รวมทั้งตรวจสอบกำกับดูแลรายได้หรือผลประโยชน์ที่เกิดจาก
การบริหารกิจการรวมถึงทรัพย์สินของธนาคารขยะชุมชนตำบลเชียงเพ็ง  
(๒)  ออกข้อบังคับ,ประกาศหรือระเบียบที่เกี่ยวข้องกับการบริหารธนาคารขยะชุมชน  
(๓)  รับสมัครสมาชิกและรวบรวมจัดทำทะเบียนสมาชิกในระดับตำบล
(๔)  แต่งตั้งคณะกรรมการที่ปรึกษา,คณะทำงาน เพื่อช่วยดำเนินกิจการของธนาคารชุมชน
(๕)  ทำนิติสัญญาหรือดำเนินการเกี่ยวกับภาระผูกพันของธนาคารขยะชุมชนตำบลเชียงเพ็ง
(๖)  จัดทำบัญชีรายรับรายจ่ายงบดุลตามระบบบัญชีหรือหลักเกณฑ์ วิธีการ ที่ถูกต้อง
      ตามระเบียบและเงือนไขอันเป็นที่ยอมรับโดยทั่วไป
(๗) จัดสวัสดิการให้แก่สมาชิกที่พึงได้รับตามสิทธิ

										/๘.ติดตามประเมินผล
					     -๕-
(๘)  ติดตามและประเมินผลการดำเนินงานของธนาคาร
		(๙.) รายงานผลการดำเนินงาน ปัญหาและอุปสรรค รวมทั้งฐานะการเงินของธนาคารให้สมาชิกทราบอย่างน้อยปีละหนึ่งครั้ง พร้อมทั้งติดประกาศในที่สาธารณะ
		(๑๐.) ดำเนินการอื่นใดเพื่อผลประโยชน์ของธนาคารฯและการดำเนินงานที่มีประสิทธิภาพ
		(๑๑.) จัดตั้งคณะกรรมการที่ปรึกษา หรือคณะอนุกรรมการอื่นๆ เพื่อเข้ามาช่วยเหลือดำเนินงานธนาคารฯชุมชนตำบลเชียงเพ็ง
(๑๒.)  ให้คณะกรรมการมีหน้าที่กำหนดหลักเกณฑ์ให้ความเห็นชอบการจ่ายเงินฌาปนกิจและวางแผนพัฒนากองทุนฌาปนกิจธนาคารขยะให้มีประสิทธิภาพ
	          (๑๓.)  หน้าที่อื่นๆ ตามที่ได้รับมอบหมายจากประธานคณะทำงานบริหารจัดการขยะชุมชน 
	ข้อ ๑๔  คณะกรรมการธนาคารขยะประจำหมู่บ้าน  ให้มีการคัดเลือกกันเองโดยเป็นคณะกรรมการจิตอาสาของหมู่บ้าน  ได้แก่  ผู้นำชุมชน  คณะกรรมการหมู่บ้าน  คณะกรรมการอาสาสมัครสาธารณสุขประจำหมู่บ้าน  หรือคณะกรรมการหรือผู้แทนประชาชนในหมู่บ้านคัดเลือกกันเอง  จำนวนไม่น้อยกว่า ๑๕ คน ประกอบด้วย
๑. ผู้ใหญ่บ้านโดยตำแหน่ง จำนวน ๑ คน
๒. สมาชิกสภาองค์การบริหารส่วนตำบลเชียงเพ็ง โดยตำแหน่งจำนวน ๒ คน
๓. ผู้ช่วยผู้ใหญ่บ้านโดยตำแหน่ง จำนวน ๒ คน
๔. สมาชิก อสม.ในหมู่บ้าน จำนวน ๕ คน
๕. กรรมการในหมู่บ้านจำนวน ๓ คน
๖. พนักงานเจ้าหน้าที่ อบต.เชียงเพ็ง จำนวน ๒ คน
ให้มีการคัดเลือกประธานคณะกรรมการธนาคารขยะ ๑ คน  และให้คัดเลือกกันเองเป็นคณะกรรมการ
ฝ่ายต่างๆ ประกอบด้วยกรรมการฝ่ายบัญชีและการเงิน ,กรรมการฝ่ายประชาสัมพันธ์, และกรรมการฝ่ายดำเนินการธนาคารขยะและคัดแยกขยะและคณะกรรมการฝ่ายอื่นๆตามที่เห็นสมควร
		คณะกรรมการธนาคารขยะประจำหมู่บ้าน  มีหน้าที่บริหารจัดการกองทุนธนาคารขยะประจำหมู่บ้าน  รับสมัครสมาชิก รวบรวมข้อมูลสมาชิกนำส่งให้คณะกรรมการธนาคารขยะระดับตำบล  ให้ความช่วยเหลือการดำเนินงานของคณะกรรมการธนาคารขยะชุมชนตำบลเชียงเพ็ง  
		นอกจากนี้คณะกรรมการธนาคารขยะระดับหมู่บ้านในแต่ละหมู่บ้านจะต้องดูแลความสะอาดในบริเวณที่พักขยะในเขตพื้นที่รับผิดชอบของหมู่บ้านให้มีความสะอาดเรียบร้อยอยู่เสมอ
	ข้อ ๑๕  ค่าตอบแทนของคณะกรรมการธนาคารขยะ  อาจมีการจ่ายหรือไม่ก็ได้  ถ้ามีการจ่ายค่าตอบแทนให้พิจารณาจ่ายจากผลกำไรหรือส่วนต่างของการดำเนินงานธนาคารขยะหมู่บ้าน, ตำบล  โดยไม่กระทบต่อบัญชีเงินฝากครัวเรือนของสมาชิก
ข้อ ๑๖ คณะกรรมการบริหารธนาคารขยะชุมชน มีวาระอยู่ในตำแหน่งคราวละ ๒ ปี และอาจได้รับแต่งตั้งอีกได้ ในกรณีที่กรรมการพ้นจากตำแหน่งก่อนครบวาระ ให้แต่งตั้งบุคคลขึ้นเป็นกรรมการแทนและอยู่ในตำแหน่งเท่าที่วาระที่ตนแทน
	เมื่อครบกำหนดวาระตามวรรคหนึ่ง หากยังไม่มีการแต่งตั้งกรรมการขึ้นใหม่ ให้กรรมการชุดเดิมปฏิบัติหน้าที่ต่อไปจนกว่ากรรมการชุดใหม่ซึ่งได้รับการแต่งตั้งเข้ารับหน้าที่
					-๖-
ข้อ ๑๗ นอกจากพ้นจากตำแหน่งตามวาระแล้ว คณะกรรมการบริหารธนาคารขยะชุมชน พ้นจากตำแหน่งในกรณี ต่อไปนี้
	๑๗.๑ ตาย
	๑๗.๒ ลาออก
	๑๗.๓ เป็นคนไร้ความสามารถ หรือเสมือนไร้ความสามารถ
	๑๗.๔ เป็นบุคคลล้มเหลว
	๑๗.๕ ย้ายไปดำรงตำแหน่งหรือประกอบวิชาชีพ หรืออาชีพในท้องถิ่นพื้นที่อื่น
ข้อ ๑๘ คณะกรรมการบริหารธนาคารขยะชุมชนฯ จะต้องจัดให้มีการประชุม ดังนี้
	๑๘.๑ จัดให้มีการประชุมใหญ่สามัญประจำปีอย่างน้อย ปีละ ๑ ครั้ง
	๑๘.๒ สมาชิกจำนวน ๑ ใน ๓ ของสมาชิกทั้งหมด สามารถลงชื่อเสนอขอเปิดประชุมวิสามัญได้
	๑๘.๓ ให้มีการประชุมของคณะกรรมการบริหารธนาคารขยะชุมชนฯ อย่างน้อย ๒ เดือนต่อ ๑ ครั้ง
ข้อ ๑๙ การประชุมต้องมีจำนวนผู้เข้าร่วมประชุมไม่น้อยกว่ากึ่งหนึ่งของจำนวนผู้เข้าร่วมประชุมในครั้งนั้น จึงจะถือว่าครบองค์ประชุม
ข้อ ๒๐ การวินิจฉัยชี้ขาดที่ประชุมให้ถือเสียงข้างมาก กรรมการหนึ่งคนมีสิทธิออกเสียงหนึ่งเสียง (One Man One Vote) ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็น
เสียงชี้ขาด
ข้อ ๒๑ ในการประชุมคราวใดถ้าประธานกรรมการไม่มาประชุม หรือไม่อาจปฏิบัติหน้าที่ได้ ให้รองประธานทำหน้าที่แทนประธาน ถ้ารองประธานไม่สามารถเข้าร่วมประชุมได้ ให้คัดเลือกกรรมการที่เข้าร่วมประชุมทำหน้าที่ประธานในที่ประชุม
ข้อ ๒๒ เบี้ยเลี้ยงการประชุมสำหรับกรรมการบริหารธนาคารขยะชุมชน และอนุกรรมการฯ หรือผู้ที่ได้รับมอบหมาย อาจมีหรือไม่มีก็ได้หรือหากมีต้องไม่เกินครั้งละ ๑๐๐ บาท โดยต้องเป็นไปตามมติที่ประชุมคณะกรรมการบริหารธนาคารขยะชุมชนฯ 
หมวดที่ ๕
การประชุมใหญ่
ข้อ ๒๓ การประชุมใหญ่ของธนาคารขยะชุมชนตำบลเชียงเพ็งมี ๒ ประเภท ประกอบด้วย
		๒๓.๑ ประชุมใหญ่สามัญ
		๒๓.๒ ประชุมวิสามัญ
ข้อ ๒๔ คณะกรรมการจะต้องจัดให้มีการประชุมใหญ่สามัญประจำปี อย่างน้อยปีละ ๑ ครั้ง
ข้อ ๒๕ การประชุมวิสามัญ อาจจะมีขึ้นได้ก็โดยการเข้าลงชื่อร่วมกันของสมาชิกจำนวนไม่น้อยกว่า ๑ ใน ๓ ของจำนวนสมาชิกทั้งหมดทำหนังสือร้องขอต่อประธานคณะกรรมการธนาคารขยะชุมชนฯให้จัดให้มีขึ้น
ข้อ ๒๖ การแจ้งกำหนดนัดประชุมใหญ่สามัญให้เลขานุการเป็นผู้แจ้งกำหนดนัดประชุมใหญ่ให้สมาชิกได้ทราบและการแจ้งจะต้องเป็นลายลักษณ์อักษร โดยระบุ เวลา สถานที่ให้ชัดเจน โดยจะต้องแจ้งให้สมาชิกได้ทราบล่วงหน้าไม่น้อยกว่า ๓ วัน ก่อนถึงกำหนดการประชุมใหญ่สามัญ

									/ข้อ ๒๗.
				  -๗-

ข้อ ๒๗ การประชุมใหญ่สามัญประจำปี จะต้องมีวาระการประชุมอย่างน้อยดังนี้
		๒๗.๑ แถลงกิจการที่ผ่านมาในรอบปี
		๒๗.๒ แถลงบัญชี รายรับ รายจ่าย และบัญชีงบดุลของปีที่ผ่านมาให้สมาชิกทราบ
		๒๗.๓ เลือกตั้งคณะกรรมการชุดใหม่ เมื่อครบกำหนดวาระ
		๒๗.๔ แต่งตั้งผู้สอบบัญชี
		๒๗.๕ เรื่องอื่นๆ ถ้ามี
ข้อ ๒๘ การประชุมใหญ่สามัญประจำปี หรือการประชุมวิสามัญจะต้องมีสมาชิกเข้าร่วมประชุมไม่น้อยกว่ากึ่งหนึ่งของสมาชิกสามัญทั้งหมด จึงจะถือว่าครบองค์ประชุม แต่ถ้าเมื่อถึงกำหนดเวลาประชุมยังมีสมาชิกเข้าร่วมประชุมไม่ครบองค์ประชุม ให้คณะกรรมการธนาคารฯขยายเวลาออกไปพอสมควรแล้วเรียกประชุมใหญ่อีกครั้งหนึ่ง โดยจัดให้มีการประชุมขึ้นภายใน ๑๔ วัน นับตั้งแต่วันที่นัดประชุมครั้งแรก สำหรับการประชุมในครั้งนี้ ถ้ามีสมาชิกสามัญเข้าร่วมประชุมเป็นจำนวนเท่าใด ก็ให้ถือว่าครบองค์ประชุม ยกเว้นถ้าเป็นการประชุมวิสามัญที่เกิดขึ้นจากการร้องขอของสมาชิก ก็ไม่ต้องจัดประชุมใหม่ ให้ถือว่าการะประชุมเป็นอันยกเลิก
ข้อ ๒๙ การลงมติต่างๆ ในที่ประชุมใหญ่ ถ้าข้อบังคับมิได้กำหนดไว้เป็นอย่างอื่น ก็ให้ถือคะแนนเสียงข้างมากเป็นเกณฑ์ แต่ถ้าคะแนนเสียงที่ลงมติคะแนนเท่ากัน ก็ให้ประธานในการประชุมเป็นผู้ชี้ขาด

หมวดที่  ๖
การบริหารจัดการ  การเงิน บัญชีและทรัพย์สิน
ข้อ ๓๐ เงินรายได้ของธนาคารขยะชุมชนฯได้มาจาก
		๓๐.๑ เงินรายได้จากการจำหน่ายขยะชุมชน
		๓๐.๒ เงินสมทบหรือเงินอุดหนุนจากหน่วยงานรัฐ,หน่วยงานเอกชน
		        องค์กรชุมชน,องค์อิสระหรือหน่วยงานอื่นๆ
		๓๐.๓ ดอกผล ดอกเบี้ย หรือผลประโยชน์ที่เกิดจากเงินหรือทรัพย์สิน
                             ของธนาคารขยะชุมชนฯ
		๓๐.๔ เงินหรือทรัพย์สินอื่นๆที่ได้รับจากการบริจาคโดยปราศจากเงื่อนไขหรือ
                             ข้อผูกพันใดๆ กรณีมีเงื่อนไขต้องได้รับความเห็นชอบจากที่ประชุมสามัญใหญ่ก่อน
		๓๐.๕ รายได้อื่นๆโดยชอบธรรม
	ข้อ ๓๑  ให้มีคณะกรรมการการเงินและบัญชีของธนาคารขยะหมู่บ้าน  อย่างน้อย  ๓  คน  มีหน้าที่จัดทำบัญชีการเงินของธนาคารขยะหมู่บ้านและของสมาชิก  เพื่อรวบรวมนำส่งไว้กับบัญชีเงินฝากธนาคารขยะชุมชนระดับตำบล  ที่คณะกรรมการบริหารงาน “ ธนาคารขยะชุมชนตำบลเชียงเพ็ง ”ได้เปิดไว้กับบัญชีธนาคารของรัฐบาล  โดยใช้ชื่อว่า  “ธนาคารขยะชุมชนตำบลเชียงเพ็ง”  ให้มีคณะกรรมการผู้มีอำนาจการฝาก – ถอนเงิน  จำนวน ๓ คน  และกำหนดเงื่อนไขในการเบิก – ถอนเงิน  เป็น ๒ ใน ๓ และมีบุคคลที่ ๑ ทุกครั้งในการถอนเงิน
	ข้อ  ๓๒  การฝากขยะ สมาชิกธนาคารขยะหมู่บ้าน/ตำบล  จะต้องฝากขยะแทนเงินสดและเมื่อฝากขยะจะได้รับสิทธิสวัสดิการตามที่คณะกรรมการธนาคารขยะกำหนด  โดยความเห็นชอบของสมาชิก 

										/ข้อ ๓๓
					    -๘-
	
ข้อ  ๓๓   การถอนเงินและรักษาบัญชี
(1) นำสมุดฝากไปถอนเงิน  ณ  สำนักงานปลัด องค์การบริหารส่วนตำบลเชียงเพ็ง   
ในวันอังคาร  เวลา  0๙.๐๐ –  ๑๖.๐๐ น.
		(2)  ให้คงเหลือเงินในบัญชีไม่น้อยกว่า  ๓๐๐ บาท จึงจะสามารถถอนเงินได้
		(3)  ให้เจ้าหน้าที่ผู้รับผิดชอบด้านการเงินและบัญชี  ถือเงินสดไว้รอจ่ายได้ไม่เกิน 20,000  บาท  ทั้งนี้ให้ถือปฏิบัติตามระเบียบตามระเบียบกระทรวงมหาดไทย  ว่าด้วยการรับเงินการเบิกจ่ายเงิน  การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น  พ.ศ.  2547  ข้อ  12, 22, 23 และข้อ  24  และหนังสือสั่งการที่เกี่ยวข้องกับองค์การบริหารส่วนตำบลเชียงเพ็ง  โดยอนุโลม 
	ข้อ  ๓๔ ให้ประธานกรรมการบริหารธนาคารขยะชุมชนสั่งจ่ายเงินได้ครั้งล่ะไม่เกิน ๑๐,๐๐๐ บาท (หนึ่งหมื่นบาทถ้วน) ถ้าเกินกว่านั้นจะต้องได้รับการอนุมัติจากคณะกรรมการและคณะกรรมการสามารถอนุมัติจ่ายเงินได้ครั้งล่ะไม่เกิน ๓๐,๐๐๐ บาท (สามหมื่นบาทถ้วน) แต่หากจำเป็นต้องจ่ายเกินมากกว่านั้น ต้องได้รับการอนุมัติจากที่ประชุมใหญ่สามัญ ครั้งล่ะไม่เกิน ๑๐๐,๐๐๐ บาท (หนึ่งแสนบาทถ้วน)
	ข้อ ๓๕ เหรัญญิก จะต้องทำบัญชีรายรับ-รายจ่ายและบัญชีงบดุล ให้ถูกต้องตามหลักวิชาการโดยการรับหรือจ่ายเงินทุกครั้งจะต้องมีหลักฐานเป็นหนังสือ ลงลายมือชื่อของประธานคณะกรรมการหรือผู้แทนร่วมกับเหรัญญิกหรือผู้ทำการแทนพร้อมประทับตราของธนาคารขยะชุมชนฯทุกครั้ง 
	ข้อ ๓๖ ผู้สอบบัญชี จะต้องมิใช่กรรมการบริหารของธนาคารขยะชุมชนฯ มีอำนาจหน้าที่เรียกเอกสารที่เกี่ยวข้องเกี่ยวกับการเงินและทรัพย์สินจากคณะกรรมการและสามารถเชิญกรรมการหรือเจ้าหน้าที่ผู้มีส่วนเกี่ยวข้องเพื่อสอบถามเกี่ยวกับบัญชีและทรัพย์สินของธนาคารขยะชุมชนตำบลเชียงเพ็งได้
	ข้อ ๓๗ คณะกรรมการตลอดจนสมาชิกหรือผู้มีส่วนเกี่ยวข้องจะต้องให้ความร่วมมือกับผู้สอบบัญชีเมื่อได้รับการร้องขอ เพื่อตรวจสอบความถูกต้องโปร่งใส

หมวดที่  ๗
สิทธิสวัสดิการและหน้าที่
ข้อ  ๓๘  สิทธิหน้าที่ขั้นพื้นฐานของการเป็นสมาชิกธนาคารขยะ  ดังนี้
(1) สมาชิกธนาคารขยะต้องปฏิบัติตามมติของคณะกรรมการธนาคารขยะตำบลหรือคณะกรรมการขยะหมู่บ้านกำหนด
(2) สมาชิกธนาคารขยะมีหน้าที่เป็นแบบอย่างในการลดขยะต้นทางตั้งแต่ครัวเรือน  โดยการลด  คัด  แยก  และนำวัสดุเหลือใช้กลับมาใช้ให้เกิดประโยชน์สูงสุด
(3) สมาชิกธนาคารขยะจะต้องรักษาความสะอาดภายในบริเวณที่อยู่อาศัยของตนเองและบริเวณหน้าบ้านของตนเองให้สะอาดอยู่เสมอ
(4) สมาชิกธนาคารขยะจะต้องจัดหาวัสดุเพื่อใช้ในการคัดแยกขยะภายในครัวเรือนของตนเอง  และสามารถลดปริมาณขยะที่จะนำมาทิ้งได้อย่างมีประสิทธิภาพ
(5) สมาชิกธนาคารขยะจะต้องฝากเงินรายได้จากการขายขยะไว้ในบัญชีครัวเรือนตามเกณฑ์ที่คณะกรรมการฯกำหนด  โดยให้คงเงินไว้ในบัญชีเงินฝากขยะไม่น้อยกว่า  ๓๐๐ บาท  ส่วนที่เกินสมาชิกธนาคารขยะจะสามารถเบิกถอนไปใช้จ่ายได้



										/ข้อ ๓๙
				      -๙-

ข้อ ๓๙  สมาชิกธนาคารขยะที่ฝากขยะกับธนาคารขยะเป็นประจำติดต่อกันครบ ๖  ครั้ง  
จึงจะได้รับสวัสดิการตามที่คณะกรรมการธนาคารขยะชุมชนกำหนด  ได้แก่
		(๑)  เงินช่วยเหลือฌาปนกิจสงเคราะห์ให้แก่สมาชิกในครัวเรือนตามทะเบียนบ้านของสมาชิกธนาคารขยะ  ตามที่คณะกรรมการกำหนดโดยกำหนดขั้นต่ำไว้รายละ  ๒๐  บาท  ต่อสมาชิก ๑ ราย  โดยสมาชิกจะถูกหักเงินค่าฌาปนกิจจากบัญชีสมุดคู่ฝากธนาคารขยะฯ  
		(๒)  เงินช่วยเหลืออื่นๆ  ตามที่คณะกรรมการกำหนด การจ่ายเงินช่วยเหลือตามข้างต้น  เป็นการจ่ายจากเงินฝากของสมาชิกธนาคารขยะเพื่อช่วยเหลือสมาชิกรายอื่นๆ ด้วยกัน
	ข้อ ๔๐  สมาชิกธนาคารขยะต้องไม่ขาดการนำฝากขยะหมู่บ้าน  เมื่อสมาชิกฝากขยะติดต่อกันครบ  6  ครั้งแล้ว  ถ้าหยุดฝากติดต่อกันเกิน ๒  ครั้ง  จะขาดสิทธิรับเงินฌาปนกิจศพ  และจะต้องเริ่มต้นนับการฝากขยะติดต่อกัน  ๓  เดือนใหม่  สิทธิดังกล่าวจึงจะกลับมาดังเดิมในวันที่ฝากขยะในเดือนที่ ๓ ของคราวที่เริ่มใหม่
	ข้อ ๔๑  การคืนสิทธิสวัสดิการตามข้อ  ๔๐ ยกเว้นสมาชิกที่ฝากขยะต่อเนื่องยังไม่ถึง ๖ ครั้ง  แต่ขาดการฝากขยะครั้งใดครั้งหนึ่ง  จะต้องเริ่มต้นนับครั้งที่หนึ่งใหม่จนกว่าจะครบ ๖ ครั้ง  ต่อเนื่องกัน  ตามที่คณะกรรมการกำหนด  จึงจะได้รับสิทธิสวัสดิการตามข้อ  ๓๙
	ข้อ ๔๒  ครอบครัวที่เป็นสมาชิก  ประสงค์ที่จะขอรับเงินค่าฌาปนกิจศพ  จะต้องยื่นเอกสารดังนี้
			1.  คำร้องขอรับเงินค่าฌาปนกิจศพ
			2.  ใบมรณะบัตรของผู้เสียชีวิต  
			3.  สำเนาบัตรประจำตัวประชาชนผู้ยื่นคำขอ  
			4.  สำเนาบัตรประจำตัวประชาชนผู้เสียชีวิต 
			5.  สำเนาทะเบียนบ้านของผู้ยื่นคำขอ
			๖.  สำเนาทะเบียนบ้านของผู้เสียชีวิต
			๗.  กรณีผู้เป็นสมาชิกไม่ได้มายื่นเอกสารด้วยตนเอง  ให้ผู้ยื่นคำขอแทนแนบสำเนาบัตรประชาชน และสำเนาทะเบียนบ้านของผู้ที่เป็นสมาชิกมาพร้อมด้วย
			๘.  สมุดเงินฝากธนาคารขยะ (ประกอบการตรวจสอบสิทธิ์)
	ข้อ ๔๓  ให้คณะกรรมการธนาคารขยะระดับตำบลร่วมกับคณะกรรมการธนาคารขยะประจำหมู่บ้าน  เป็นผู้วินิจฉัยชี้ขาดกรณีมีปัญหาการปฏิบัติตามข้อบังคับนี้

หมวดที่  ๘
การเปลี่ยนแปลงแก้ไขข้อบังคับ

	ข้อ ๔๔ ข้อบังคับนี้สามารถเปลี่ยนแปลงหรือแก้ไขได้โดยมติของคณะกรรมการบริหารธนาคารขยะชุมชนตำบลเชียงเพ็งและต้องมีมติของคณะกรรมการอย่างน้อย ๓ ใน ๔ ของคณะกรรมการที่เข้าร่วมประชุมทั้งหมดในการประชุมครั้งนั้น






										/หมวดที่ ๙



หมวดที่  ๙
บทเฉพาะกาล

	ข้อ ๔๕ ข้อบังคับฉบับนี้ มีผลบังคับใช้เมื่อการประชุมใหญ่สามัญครั้งแรกสิ้นสุดลง
	ข้อ ๔๖ เมื่อธนาคารขยะชุมชนตำบลเชียงเพ็งได้จัดการประชุมใหญ่สามัญครั้งแรกแล้ว ให้ถือว่าผู้ก่อการทั้งหมดเป็นสมาชิกธนาคารขยะชุมชนฯและสมาชิกภาพของคณะกรรมการที่แต่งตั้งเริ่มขึ้นตั้งแต่บัดนี้เป็นต้นไป


ประกาศ  ณ  วันที่      เดือน  พฤศจิกายน  พ.ศ. ๒๕๕๙


(นาย..............................................)
            ประธานคณะกรรมการธนาคารขยะชุมชนตำบลเชียงเพ็งจ

